proxectonos/corpus_dominio_legal_administrativo_tmp huggingface dataset:
11/06/2021 | Administración LocalMunicipal
Ribeira
Dedicación parcial Concellería Medio Ambiente, Xardíns, Parques e Cemiterios

SESIÓN ORGANIZATIVA MANDATO 2019-2023 DEDICACIÓNS EXCLUSIVAS RESOLUCIÓN DA ALCALDÍA VISTA a renuncia da Sra. concelleira delegada de Servizos Sociais, Promoción Social, Igualdade e Diversidade da que o Pleno tomou coñecemento na sesión ordinaria de data 31 de maio de 2021. ACREDITADO o réxime de adicación parcial que a devandita concelleira viña ostentando según acordo do Pleno da Corporación de data 4 de xullo de 2019. CONSIDERANDO que según o disposto no artigo 75.5 da Lei 7/85, do 2 de abril, reguladora das bases do réxime local compete a Alcaldía-Presidencia a designación concreta dos membros da Corporación que ostenten o réxime de adicación exclusiva ou parcial dentro do número máximo aprobado polo Pleno da Corporación, en harmonía co devandito acordo adoptado polo Pleno da Corporación na sesión de 4 de xullo de 2019. RESOLVO: PRIMEIRO.–Aprobar a dedicación parcial para o seguinte cargo que ostenta delegación específicas pola dirección e xestión dos servizos que se sinalan a continuación: SEGUNDO.–Establecer a favor deste cargo que desempenará as súas funcións en réxime de dedicación parcial, as retribucións que a continuación se relacionan, que se percibirán en catorce pagas, doce correspondentesás diferentes mensualidades do ano e as dúas restantes correspondentesás mensualidades de xuño e decembro, e darlles de alta no réxime xeral da Seguridade Social, debendo asumir esta Corporación o pago das cotas empresariais que corresponda. TERCEIRO.–Estas retribucións actualizaranse anualmente de acordo ao previsto para os funcionarios públicos nas sucesivas Leis de Orzamentos do Estado. CUARTO.–Publicar de forma íntegra no Boletín Oficial da Provincia de A Coruña o Acordo do Pleno, aos efectos do seu xeral coñecemento. Así mesmo, estará a disposición dos interesados na sede electrónica deste Concello [dirección https://www.ribeira. gal]. QUINTO.–Notificar devandito acordo aos/as interesados/as e ao Servizo de persoal e Intervención para o seucoñecemento e efectos. SEXTO.–Dar conta ao Pleno da Corporación na primeira sesión ordinaria que este celebre, cumprindo así co disposto no artigo 42 do Real Decreto 2568/86, do 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais. Ribeira, 8 de xuño de 2021. O alcalde-presidente Asdo.: Manuel Ruiz Rivas
11/06/2021 | Administración LocalMunicipal
Fene
Secretaría
Convocatoria e bases do proceso selectivo para a creación dunha lista de aspirantes para futuras coberturas como funcionario/a interino/a ou persoal laboral temporal de prazas de administrativo/a

Por Resolución da alcaldía do 09.06.2021 aprobouse a convocatoria e bases do proceso selectivo para a creación dunha lista de aspirantes para futuras coberturas como funcionario/a interino/a ou persoal laboral temporal de prazas de administrativo/a grupo: c; subgrupo: c1; escala: administración general; subescala: administrativa ou categoría laboral equivalente, mediante o sistema de concurso libre. As bases da convocatoria poden consultarse en https://fene.gal/portal-cidadan/index/gl.Asinado dixitalmente polo alcalde Juventino José Trigo Rey en Fene a 9 de xuño de 2021.
11/06/2021 | Administración LocalMunicipal
Brión
Anuncio de aprobación do padrón do prezo público polos servizos de actividades da escola de música terceiro trimestre curso 2020/2021

Mediante resolución de alcaldía de data 7 de xuño de 2021 aprobouse o padrón do terceiro trimestre da escola de música curso 2020-2021. De acordo co disposto no artigo 102.3 da Lei 58/2003, de 17 de decembro, xeral tributaria, notifícanse colectivamente os recibos derivados destes padróns. De conformidade coa ordenanza xeral de ingresos municipais de dereito público, exporanse ao público nun prazo de 20 días, contados a partir do primeiro día do período de pago en voluntaria destes padróns, para que se poidan presentar as reclamacións pertinentes. De acordo co artigo 14.2 c) do Real Decreto Lexislativo 2/2004, de 5 de marzo, polo que se aproba o texto refundido da lei das facendas locais, contra o acordo de aprobación dos padróns e das súas liquidacións poderase interpor recurso de reposición no prazo dun mes a contar dende o día seguinte ao remate da exposición pública dos padróns. Contra a resolución expresa ou presunta do recurso de reposición que no seu caso se formule, poderase interpor recurso contencioso-administrativo na forma e prazos que a tal efecto se establecen na Lei 25/98 de 13 de xullo, reguladora da xurisdición contencioso administrativa. De acordo co disposto no artigo 62.3 da Lei Xeral Tributaria, fíxase como prazo de pago en período voluntario, dende o 17 de xuño de 2021 ao 17 de agosto de 2021. Advírtese que, transcorrido o prazo de ingreso en período voluntario, as débedas serán esixidas pola vía de constrinximento, e deveñaranse as correspondentes recargas do período executivo, os xuros de mora, e no seu caso, as costas que se produzan. Brión, 8 de xuño de 2021 O alcalde Pablo Lago Sanmartín
11/06/2021 | Administración LocalMunicipal
Muros
Anuncio de aprobación do padrón da auga 1T/2021

Anuncio de información pública Mediante este anuncio faise público que en sesión ordinaria de Xunta de Goberno Local de data 4 de xuño de 2021 se acordou aprobar o padrón fiscal da taxa polos servizos de subministración de auga, canon autonómico da auga e coeficiente de vertedura, correspondente ao 1.º trimestre do 2021. De conformidade co previsto no artigo 102.3 da Lei 58/2003, do 17 de decembro, Xeral Tributaria, proceder á notificación colectiva e abrir trámite de información pública por espazo de 15 días hábiles para a presentación de alegacións ou reclamacións. Contra a aprobación do padrón fiscal os suxetos lexitimados de acordo co disposto no artigo 14.2. d) do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais, poderán interpoñer no prazo dun mes o recurso de reposición regulado no mencionado artigo 14.2 ante a Sra. alcaldesa. Se o recurso non se resolvese no prazo dun mes se entenderá desestimado. Contra a resolución do recurso de reposicón poderá interpoñer recurso contencioso-administrativo no prazo de dous meses ante o Xulgado do Contencioso-Administrativo da Coruña, de acordo co disposto nos artígos 8.1 e 46.1 da Lei 29/1998, do 14 de xullo, reguladora da xurisdicción contencioso-administrativa. Contra a desestimación por silencio administrativo o prazo para interpoñer o recurso contencioso administrativo será de 6 meses. Prazo de pagamento: o pago en periodo voluntario deberá efectuarse de conformidade co previsto no artigo 62.3 da Lei 58/2003, do 17 de decembro, Xeral Tributaria.” O que se fai público ós efectos oportunos. En Muros, a 8 de xuño de 2021. A alcaldesa María Inés Monteagudo Romero
11/06/2021 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.75517. Ampliación de viario. Concello de Curtis

O Concello de Curtis solicita de Augas de Galicia, por atoparse nas marxes do río s/d, a autorización de obras no lugar de Estraviz, parroquia de Foxado (Santa María), concello de Curtis (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.75517. As obras solicitadas consisten na execución do proxecto de “Ampliación, afirmado y pavimentación con Tsrg no camiño Estraviz-Paradela (Foxado)”. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Curtis ou nas oficinas deste Servizo, situadas na r/ Vicente Ferrer 2, 9.º andar, onde estará exposto o expediente de que se trata, para que poida ser examinado por quen o desexe. A Coruña, 7 de xuño de 2021. O xefe do Servizo Territorial Néstor Rodríguez Arias (sinatura dixital ao marxe)
11/06/2021 | Administración LocalMunicipal
Mugardos
Padrón do servizo de axuda no fogar de prestación básica e dependencia xaneiro 2021

Anuncio de cobranza do padrón do mes de xaneiro de 2021 do SAF a través do programa básico e da Lei da dependencia Anuncio de cobranza A resolución da Alcaldía 598 do 08/06/2021 aprobou os padróns fiscais correspondentes ao mes de xullo do xaneiro 2021 do Servizo de Axuda no Fogar, a través da prestación básica e da Lei da dependencia. Exposición Os padróns quedarán expostos ao público no Concello durante o prazo de 15 días, a contar dende o día seguintes ao da publicación do presente anuncio no BOP. O presente anuncio ten carácter de notificación colectiva ao abeiro do disposto no artigo 102.3 da Lei 58/2003, xeral tributaria, e artigo 24 do RXR. Recursos Contra a referida liquidación poderá Vde. Interpoñer o recurso de reposición ante a propia Alcaldía no prazo de un mes, contado a partir do día seguinte ó da notificación da presente, ó que se refire o art.108 da Lei 7/1985, do 2 de abril, Reguladora das Bases de Réxime Local, tal como preceptúa o artigo 14 da Lei 39/1988, do 28 de decembro, reguladora das Facendas Locais; e contra a resolución expresa do recurso de reposición poderá interpor o contencioso-administrativo ante o Xulgado do Contencioso-Administrativo de Ferrol, no prazo de dous meses, contados dende o día seguinte ó da data de notificación. Asemade se lle instrúe que tamén poderá interpor calquera outro recurso que estime pertinente e exercer as accións que procedan ante a xurisdición competente. Período de cobro Catro meses, contados a partir do seguinte ao da finalización da exposición pública. Unha vez transcorrido o prazo de ingreso voluntario sen que se satisfaga a débeda, iniciarase o período executivo, de acordo co teor dos artigos 26, 28 e 161 da Lei 58/2003, do 17 de decembro, xeral tributaria, o que determinará a esixencia dos xuros de mora, así como a das recargas que correspondan e, se é o caso, das custas do procedemento de constrinximento. Carga de recibos domiciliados Os recibos correspondentes a esta cobranza que figuren correctamente domiciliados enviaranse ás respectivas entidades de depósito para que sexan adebedados nas contas dos seus clientes. O que se anuncia e fai público para xeral coñecemento do presente edicto que ten carácter de notificación colectiva, en cumprimento do disposto no artigo 102 da Lei 58/2003, do 17 de decembro, xeral tributaria. Mugardos, 8 de xuño de 2021. O concelleiro delegado de Facenda, Persoal e Participación Cidadá José Miguel Mahía Prados (Delegación da Alcaldía: R. A. 114/2020, do 06.02.2020)
11/06/2021 | Administración LocalMunicipal
San Sadurniño
Aprobación de padrón fiscal de axuda no fogar do mes de maio de 2021

Apróbase por Resolución da Alcaldía con data 7 de xuño de 2021, o padrón cobratorio correspondente á prestación do servizo de axuda no fogar a persoas dependentes do mes de maio do presente exercicio 2021, que comprende un total de 38 recibos e ten un importe total de 3.552,20 euros, e á prestación do servizo de axuda no fogar de libre concorrencia do mes de maio do presente exercicio 2021, que comprende un total de 13 recibos e ten un importe total de 223,54 euros, e de conformidade co disposto no artigo 124 da Lei xeral tributaria e 88 do Regulamento xeral de recadación, os citados padróns sométense mediante o presente a información pública polo prazo de quince días hábiles, a contar dende o día seguinte á data de publicación deste anuncio no Boletín Oficial da Provincia e no taboleiro de anuncios deste Concello, para que as persoas interesadas poidan examinalo e, no seu caso formular as reclamacións que estimen oportunas. Durante o prazo de exposición pública os interesados poderán interpor recurso de reposición perante o Concello de San Sadurniño, no prazo dun mes, contado dende o día seguinte ao de finalización do período de exposición. Contra a resolución de recurso de reposición poderá interpoñer, ante o Xulgado do Contencioso-Administrativo, no prazo de dous meses. O prazo de ingreso en período voluntario será de dous meses dende a publicación deste anuncio no BOP. Transcorrido o mesmo procederase a esixir os xuros e os recargos que legalmente procedan. San Sadurniño, 8 de xuño de 2021. O ALCALDE, Secundino García Casal.
11/06/2021 | Administración LocalMunicipal
Cariño
Anuncio de cobramento piscina maio 2021

ANUNCIO COBRAMENTO No Decreto da Alcaldía 237/2021, de data 3 de XUÑO de 2021, aprobáronse os padróns fiscais de contribuíntes que deseguido se relacionan: – Taxa por prestación do servizo público da piscina municipal de Cairiño, correspondente ó mes de maio de 2021. Prazo de ingreso: o prazo de ingreso en período voluntario será dende o día 3 de xuño de 2021 ata o 2 de agosto de 2021 ámbolos dous inclusives. Modalidade de pagamento: o importe das débedas poderá ser satisfeito en entidades bancarias, nas contas restrinxidas de Recadación Municipal, de luns a venres, ámbolos dous inclusive, nas que lle será entregado ós suxeitos pasivos ou obrigados ó pagamento o correspondente recibo acreditativo do ingreso. Trancorrido o prazo en período voluntario, as débedas serán esixidas polo procedemento de constrinximento, reportando o recargo de constrinximento, interese de demora e, no seu caso, as custas que se produzan de acordo co establecido nos artigos 26 e 28 da Lei Xeral Tributaria. Exposición ó público: o padrón quedará exposto ao público no Concello durante o prazo de 15 días, a contar dende o seguinte á publicación do presente Edicto no BOP, a efectos de exame e alegacións, de conformidade co disposto no art.99,8 da Lei 58/2003, do 17 de decembro. De non presentarse reclamacións entenderase defnitivamente aprobado o Padrón emprezando a contar o prazo dun mes para a interposición do recurso de reposición ante o Sr. alcalde-presidente. O presente anuncio ten carácter de notificación colectiva ao amparo do disposto no artigo 102,3 da lei xeral tributaria, e o artigo 24 do regulamento xeral de recadación. Recursos: con carácter postestativo, poderá interpoñer ante o mesmo órgano que ditou esta Resolución, recurso de reposición no prazo dun mes, contado a partir do día seguinte ó da referida notificación, conforme ó disposto nos artigos 123 e 124 da Lei 39/2018, do 2 de outubro de 2015, de Procedemento Administrativo Común das Administracións públicas, advertíndolle que tamén poderá utilizar calquera outro recurso que estime pertinente e/ou exercer as acción que procedan ante a xurisdicción competente. Contra esta resolución, que pon fin á vía administrativa, poderá interpoñer, directametne, o recurso contencioso-administrativo, ante o Xulgado do Contencioso-Administrativo, ou a Sá do Contencioso-Administrativo, durante o prazo de dous meses, contados a partir do día ou da notificación do presente escrito. Infórmaselle que tamén poderá interpoñer calquera outro recurso que estime pertinente en defensa dos seus intereses. Cariño, 4 de xuño de 2021. O alcalde José Miguel Alonso Pumar
11/06/2021 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.75511. Ampliación e reforzo do firme do viario. Concello de Curtis

Concello de Curtis, solicita de Augas de Galicia por atoparse nas marxes do río s/d, a autorización de obras, no lugar de O Pereiral, parroquia de Curtis (Santaia), Concello de Curtis (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.75511. As obras solicitadas consisten na execución do proxecto de: ”Mellora de accesos a núcleos da parroquia de Santaia”. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Curtis ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 07 de xuño de 2021 O xefe do servizo territorial Néstor Rodríguez Arias (sinatura dixital ao marxe)
11/06/2021 | Administración LocalMunicipal
Cambre
Anuncio de aprobación inicial do Plan municipal de prevención e defensa contra os incendios forestais

Por resolución do concelleiro delegado da Área de Urbanismo e Obras de data 2 de xuño de 2021 aprobouse inicialmente o Plan municipal de prevención e defensa contra os incendios forestais do Concello de Cambre elaborado pola Empresa Pública de Servizos Agrarios Galegos, S. A. (SEAGA). Sométese este plan, así como o presente expediente, a información pública polo prazo de 20 días contados a partir do seguinte ao da presente publicación, para que calquera persoa física ou xurídica poida examinalo, podendo formular as alegacións ou observacións que estime pertinentes dentro do referido prazo. O plan e o expediente poderán consultarse na páxina web do Concello de Cambre, www.cambre.es e nas oficinas de Urbanismo do Concello (r/ Adro, 1, Cambre). Teléfono de cita previa 981 61 31 91 ou a través da páxina web. Cambre, 4 de xuño de 2021 O concelleiro delegado da Área de Urbanismo e Obras P. D. (R. A. núm.1323/2019, do 1 de xullo) Juan González Leirós
10/06/2021 | Administración LocalMunicipal
Negreira
Anuncio relativo á aprobación provisional da suspensión da aplicación, durante o vindeiro exercicio 2022, da Ordenanza Fiscal reguladora da taxa por control do exercicio de actividades ou servizos suxeitos a licenza

O Pleno da Corporación con data de 12 de abril de 2021, acordou a aprobación provisional da suspensión da aplicación, durante o vindeiro exercicio 2022, da Ordenanza Fiscal reguladora da taxa por control do exercicio de actividades ou servizos suxeitos a licenza, comunicación previa ou declaración responsable. O que se somete a información pública polo prazo de 30 días hábiles para a presentación de eventuais reclamacións e suxerencias. Negreira, 04 de xuño de 2021 Manuel Ángel Leis Míguez Alcalde – Presidente
10/06/2021 | Administración LocalMunicipal
Negreira
Anuncio relativo á aprobación provisional da modificación da Ordenanza Fiscal reguladora do imposto de vehículos de tracción mecánica

O Pleno da Corporación con data de 12 de abril de 2021, acordou a aprobación provisional da modificación da Ordenanza Fiscal reguladora do Imposto de Vehículos de Tracción Mecánica. O que se somete a información pública polo prazo de 30 días hábiles para a presentación de eventuais reclamacións e suxerencias. Negreira, 04 de xuño de 2021 Manuel Ángel Leis Míguez Alcalde – Presidente
10/06/2021 | Administración LocalMunicipal
Sada
Secretaría
Convocatoria de procesos selectivos para diversas categorías dentro do programa de integración laboral mediante execución de obras e servizos mínimos da Deputación da Coruña (PEL-Reactiva Concellos 2021)

ANUNCIO A Alcaldía do Concello de Sada aprobou as seguintes convocatorias de procesos selectivos: As bases das convocatorias estarán expostas ao público e a disposición das persoas interesadas nas Oficinas Municipais, Avda. da Mariña, 25, teléfono 981 620 075, no taboleiro da sede electrónica municipal https://sede.sada. gal e na páxina web municipal www.sada. gal. O prazo de presentación de instancias contarase a partir do día seguinte ao de publicación deste anuncio no BOP da Coruña. Sada, 8 de xuño de 2021. O alcalde Óscar Benito Portela Fernández
10/06/2021 | Administración LocalMunicipal
A Pobra do Caramiñal
Bolsa de emprego para cubrir postos de traballo de monitor/a de tempo libre

O Concello da Pobra do Caramiñal vai proceder á elaboración dunha bolsa de emprego para cubrir o/os posto/s de traballo de monitor/a de tempo libre. A selección levarase a cabo de acordo co estabelecido nas bases aprobadas polo Decreto da Alcaldía 2021-0389, de 4 de xuño de 2021, e que estarán publicadas no taboleiro de anuncios do Concello, así como na súa sede electrónica (https://apobra.sedelectronica.es). Na Pobra do Caramiñal, 4 de xuño de 2021 O alcalde José Luis Piñeiro García
10/06/2021 | Administración LocalMunicipal
Toques
Procedemento de elaboración e aprobación da Conta Xeral do ano 2020 do Concello de Toques

Unha vez informada pola Comisión Especial de Contas deste Concello, en sesión celebrada o día 4 de xuño do ano en curso, a Conta Xeral correspondente ó exercicio económico 2020, de conformidade co disposto no apartado 3 do artigo 212 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, queda exposta ó público na Secretaría-Intervención deste Concello, por prazo de quince días, contados a partir do seguinte ó da inserción do presente edicto no Boletín Oficial da Provincia. Durante dito prazo e oito días mais os interesados poderán presentar as reclamacións, reparos ou observacións que estimen pertinentes de conformidade co disposto nos artigos 116 da Lei 7/1985, de 2 de abril, e 212.3 do Real Decreto Lexislativo 2/2004, de 5 de marzo. En Toques, a 7 de xuño de 2021. ALCALDE. Asdo. Miguel Ángel Buján Varela.
10/06/2021 | Administración LocalMunicipal
Ares
Desafectación camiño en Porta de Seixas

Aprobado inicialmente a desafectación dun tramo de camiño nunha porción de 132,00 m 2. No lugar de Porta de Seixas para regularización de ancho de viario existente, por Acordo do Pleno Municipal da Entidade Local de data 31 de maio de 2021, de conformidade co artigo 8 do Real Decreto 1372/1986, de 13 de xuño, polo que se aproba o Regulamento de Bens das Entidades Locais, sométese a información pública polo prazo dun mes a contar desde o día seguinte ao de publicación do presente anuncio neste Boletín Oficial da Provincia e no taboleiro de anuncios do Concello. Durante devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Así mesmo, estará a disposición dos interesados na sede electrónica deste Concello (dirección https://concellodeares.com). Ares, a seis de xuño de 2021. O Alcalde, Asdo. Julio Ignacio Iglesias Redondo.
10/06/2021 | Administración LocalMunicipal
Valdoviño
Anuncio de aprobación definitiva de modificación de créditos nº 7/2021 MC SC

Aprobado polo Pleno desta Corporación en sesión celebrada o 6 de maio de 2021 o expediente de modificación de créditos nº 7/2021 MC SC, mediante suplemento de crédito no actual orzamento para este exercizo, por un importe de 1.040.693,80 € e transcorrido o prazo de exposición pública sen que se presentasen reclamacións considérase definitivamente aprobado o expediente de modificación de crédito, e de acordo co disposto nos artigos 179.4 e 169.3 do TRLFL, faise público o resumo por capítulos do Estado de Gastos do referido Orzamento, que queda como segue: O que se fai público para xeral coñecemento e efectos. Valdoviño, 7 de xuño de 2021 O alcalde: Asdo.: D. Alberto González Fernández
10/06/2021 | Administración LocalMunicipal
Negreira
Anuncio relativo á aprobación provisional da suspensión da aplicación, durante o vindeiro exercicio 2022, da Ordenanza Fiscal reguladora da taxa pola entrada de vehículos a través de beirarrúas.

O Pleno da Corporación con data de 12 de abril de 2021, acordou a aprobación provisional da suspensión da aplicación, durante o vindeiro exercicio 2022, da Ordenanza Fiscal reguladora da taxa pola entrada de vehículos a través de beirarrúas e reservas de vía pública para aparcamento exclusivo, parada de vehículos, carga e descarga de mercadorías de calquera clase. O que se somete a información pública polo prazo de 30 días hábiles para a presentación de eventuais reclamacións e suxerencias. Negreira, 04 de xuño de 2021 Manuel Ángel Leis Míguez Alcalde – Presidente
10/06/2021 | Administración LocalMunicipal
Corcubión
Bases de selección para a contratación de monitoras/es de tempo libre para o programa tempo de lecer do Concello de Corcubión

Por resolución número 249/2021, do 3 de xuño, o alcalde de Corcubión resolveu convocar o procedemento público para elaborar unha bolsa de contratación de monitoras/es de tempo libre para o programa Tempo de Lecer 2021 do Concello de Corcubión e aprobar as bases polas que se vai rexir. As bases polas que se rexerá o proceso poden ser consultadas na web municipal: www.corcubion. gal ou no taboleiro da sede electrónica: https://sede.corcubion. gal Corcubión, 7 de xuño de 2021. O alcalde. Manuel Insua Insua
10/06/2021 | Administración LocalMunicipal
Valdoviño
Anuncio de aprobación definitiva de modificación de créditos nº 8/2021 MC CE

Aprobado polo Pleno desta Corporación en sesión celebrada o 6 de maio de 2021 o expediente de modificación de créditos nº 8/2021 MC CE, mediante crédito extraordinario no actual orzamento para este exercizo, por un importe de 159.306,20 € e transcorrido o prazo de exposición pública sen que se presentasen reclamacións considérase definitivamente aprobado o expediente de modificación de crédito, e de acordo co disposto nos artigos 179.4 e 169.3 do TRLFL, faise público o resumo por capítulos do Estado de Gastos do referido Orzamento, que queda como segue: O que se fai público para xeral coñecemento e efectos. Valdoviño, 7 de xuño de 2021 O alcalde: Asdo.: D. Alberto González Fernández
10/06/2021 | Administración LocalMunicipal
Tordoia
Modificación orzamentaria. Crédito extraordinario CEX 01/2021

ANUNCIO Aprobación inicial de expediente de modificación orzamentaria. Crédito extraordinario número CEX 01/2021 O Pleno municipal, en sesión ordinaria do día 04 de xuño de 2021, acordou aprobar inicialmente o expediente de modificación orzamentaria, crédito extraordinario número CEX 01/2021. Por medio do presente exponse ao público polo prazo de quince días hábiles, contados a partir do seguinte á publicación deste anuncio no Boletín Oficial da Provincia, a efectos de que os interesados que estean lexitimados segundo o disposto no artigo 170.1 do Real decreto lexislativo 2/2004, poidan examinalo na Intervención municipal e presentar ante o Pleno municipal, as reclamacións que estimen pertinentes, de conformidade co disposto nos artigos 177, en relación co 169, do Real decreto-lexislativo 2/2004, do 5 de marzo, polo que se aproba o texto refundido da Lei reguladora das facendas locais. Se transcorrido dito prazo non se presentasen alegacións, considerarase aprobado definitivamente dito Acordo. Tordoia, 8 de xuño de 2021. O alcalde Eduardo A. Pereiro Liñares
10/06/2021 | Administración LocalMunicipal
Sobrado
Exposición pública da aprobación do padrón fiscal S. A. F. maio 2021

Por resolución de Alcaldía nº: 204/2021 de data 4 de xuño de 2021, acordou aprobar os padróns fiscais do mes de maio de 2021 correspondentes ao prezo público pola prestación do servizo de axuda no fogar para as dúas modalidades: dependencia e libre concorrencia. Vistas as liquidacións practicadas do prezo público pola prestación do Servizo de axuda no fogar no Concello de Sobrado no mes de maio de 2021, de conformidade e en aplicación da ordenanza reguladora do servizo de axuda no fogar deste Concello. No uso das atribucións que me outorga a lexislación do Réxime local vixente, PRIMEIRO.- Aprobar as liquidacións practicadas do prezo público pola prestación do Servizo de axuda no fogar no Concello de Sobrado no mes de maio de 2021, de conformidade co establecido na Ordenanza reguladora deste prezo público, e en aplicación do regulamento do servizo de axuda no fogar do Concello de Sobrado nos seguintes termos: modalidade libre concorrencia e dependencia por importes respectivos de 2.106,00 € e 5.407,23 €. SEGUNDO.- Dese conta do presente aos servizos administrativos e contables aos efectos oportunos. TERCEIRO.- Expoñer ao público o padrón aprobado mediante a publicación de edicto no Boletín Oficial da Provincial e no Taboleiro de anuncios da corporación, por un prazo de 15 días dende a publicación. Esta exposición actúa como notificación colectiva a todos os contribuíntes nos termos do artigo 102.3 da Lei 58/2003, de 17 de decembro, Xeral Tributaria. CUARTO.- Contra as liquidacións practicadas, os interesados poderán interpor recurso preceptivo de reposición ante o Sr. Alcalde-Presidente, como establece o artigo 108 da Lei 7/1985, do 2 de abril, Reguladora das bases do Réximen local e no artigo 14.2 do Texto Refundido da Lei de facendas locais aprobado por Real Decreto Lexislativo 2/2004, do 5 de marzo, no prazo dun mes dende o día seguinte á publicación do edicto do B. O. P. Contra a desestimación do recurso poderase interpor recurso contencioso administrativo ante o Xulgado do Contencioso-Administrativo da Coruña, no prazo de 2 meses dende o día seguinte á notificación da resolución expresa ou de 6 meses dende que se produza a desestimación presunta. QUINTO.- O prazo de cobro en período voluntario será de 2 meses contados a partir do día seguinte ó da finalización da exposición pública. Transcorrido o mesmo procederase a esixir os xuros de mora e os recargos de acordo cos artigos 26 a 28 da LXT. Non obstante, tal e como prevé a Ordenanza reguladora do servizo de axuda no fogar deste Concello, publicada no BOP nº: 75 do 22/04/2014, os prezos públicos satisfaranse con carácter posterior á prestación do servizo e con carácter específico, durante os vinte primeiros días do mes seguinte. Sobrado, 7 de xuño de 2021 O alcalde Luís Lisardo Santos Ares
10/06/2021 | Administración LocalMunicipal
Arzúa
Aprobación do padrón da taxa polo servizo de axuda no fogar mes marzo 2021

Por Resolución da Alcaldía nº 337/2021 de data 07 de xuño de 2021, aprobouse o padrón de suxeitos pasivos da taxa pola prestación do servizo de axuda no fogar correspondente ao mes de marzo de 2021. Conforme ao disposto no artigo 102.3 da Lei 58/2003, de 17 de decembro, xeral tributaria, aplicable á facenda das entidades locais en aplicación do disposto no artigo 12 do Real Decreto Lexislativo 2/2004 de 5 de marzo, polo que se aprobou o texto refundido da Lei reguladora de facendas locais, queda exposto ao público durante o prazo de 15 días hábiles dende o seguinte ao da publicación deste anuncio no BOP para o seu exame e reclamación por parte das persoas interesadas. A cobranza das taxas aprobadas verificarse na forma e prazos previstos no artigo 10.3 da respectiva Ordenanza reguladora. Contra a presente notificación poderá interpoñerse o recurso de reposición regulado no artigo 14 do Real decreto lexislativo 2/2004, do 5 de marzo, polo que se aproba o texto refundido da Lei reguladora de facendas locais, ante o órgano que ditou o acto. Transcorrido o prazo máximo de un mes dende a interposición do recurso sen que recaese unha resolución expresa, o recurso considerarase desestimado quedando aberta a vía para a interposición do recurso contencioso-administrativo ante o xulgado contencioso administrativo. Arzúa, a 7 de xuño de 2021 Alcalde-presidente do Concello de Arzúa Miguel Alonso Arguelles Mikue
10/06/2021 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. A15.72613. Concesión de auga. Concello de Valdoviño

Candido Ramon Barragans Elkano, con NIF XXXXXXXXX, solicita de Augas de Galicia un caudal de 137 m3/ano de augas procedente dun pozo situado na parcela con referencia catastral 15088A039001180000HF (polígono nº 39, parcela nº 118), no lugar da Crecente, parroquia de Loira (San Pedro), t. m. de Valdoviño (A Coruña), con destino a uso doméstico. O presente anuncio ten por obxecto abrir a regulamentaria información pública que prescribe o artigo 109 do Regulamento do dominio público hidráulico. Expediente: DH. A15.72613. As características do aproveitamento son: SOLICITANTE: Candido Ramon Barragans Elkano CAUDAL: 0,0434 litros/segundo DESTINO: Uso doméstico ORIXE: Pozo de barrena LUGAR: Crecente PARROQUIA: Loira (San Pedro) CONCELLO: Valdoviño A solicitude encádrase dentro do documento técnico titulado “Memoria técnica descriptiva para concesión de agua para una captación”, de 1 de decembro de 2020, e documentación que se xuntou á solicitude de data 5 de agosto de 2020, planteándose unhas necesidades de auga para uso doméstico nunha vivenda situada na parcela con referencia catastral 15088A039000310001JT que será abastecida desde a 15088A039001180000HF por un tubo soterrado de polietileno, previo cruzamento do vial con referencia catastral 15088A039090020000HU que separa ámbalas dúas parcelas. O que se fai público para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Valdoviño ou nas oficinas deste servizo onde estará exposto o expediente de que se trata, para que poida ser examinado por quen o desexe, previa cita no enderezo electrónico dgn. augas@xunta. gal. Asinado dixitalmente na Coruña o 7 de xuño de 2021 O xefe do servizo territorial Néstor Rodríguez Arias
10/06/2021 | Administración LocalMunicipal
Cabana de Bergantiños
Aprobación do padrón da taxa polo servizo integral da auga

Con data 4 de xuño de 2021, o alcalde, D. José Muiño Dominguez, ditou a seguinte resolución: Visto o padrón fiscal da taxa polo servizo de abastecemento, saneamento e depuración de auga, incluído o canon da auga correspondente ao período do 1 de marzo ao 31 de maio de 2021, presentado no Concello pola empresa concesionaria do servizo. Tendo en conta o establecido na normativa vixente (Lei 7/1985 -LBRL-, Lei 58/2003 -LGT- e RD 939/2005 Regulamento Xeral de Recadación-, por medio do presente PRIMEIRO.- Aprobar o padrón da taxa polo servizo de abastecemento, saneamento e depuración de auga, incluído o canon da auga correspondente ao período do 1 de marzo ao 31 de maio de 2021, que consta de 1.163 usuarios e que ascende ao importe de 43.906,34 €, incluíndo o servicio integral da auga, o IVE e o canon da auga. SEGUNDO.- Expoñer ao público o padrón aprobado aos efectos de presentación das reclamacións que se estimen oportunas, mediante a publicación de edicto no BOP e no taboleiro de anuncios do Concello, por un período de 15 días dende a publicación. Esta exposición servirá como notificación colectiva a todos os contribuíntes nos termos do artigo 102.3 da Lei 58/2003, do 17 de decembro, Xeral Tributaria. TERCEIRO.- O prazo de cobro en período voluntario será de 2 meses, a contar dende o día seguinte á publicación do edicto no BOP. Transcurrido o mesmo procederase a esixir os xuros de mora e os recargos de acordo cos artigos 26 a 28 da Lei 58/2003. A falta de pago en período voluntario do canon da auga suporá a exixencia do mesmo directamente ao contribuínte pola vía de constreximento pola Consellería competente en materia de facenda da Xunta de Galicia. CUARTO.- Contra as liquidacións incorporadas aos padróns, transcorrido o periodo de exposición pública, os interesados poderán interpor recurso preceptivo de reposición ante o Sr. Alcalde-Presidente, como establece o artigo 14.2 do R. D. lexislativo 2/2004 polo que se aproba o texto refundido da lei de facendas locais. Contra a desestimación do recurso poderase interpor recurso contencioso-administrativo ante o Xulgado do Contencioso-Administrativo competente, no prazo de 2 meses dende o día seguinte á notificación da resolución. Indicar tamén que a repercusión do canon da auga poderá ser obxecto de reclamación económico administrativa ante o órgano económico-administrativo da Comunidade Autónoma de Galicia, no prazo dun mes dende que se entenda producida a notificación.” Cabana de Bergantiños, a 4 de xuño de 2021 O Alcalde Asd. Elodie Marcos Nicolas Otaolaurruchi Iroz
10/06/2021 | Administración LocalMunicipal
Negreira
Anuncio relativo á aprobación provisional da suspensión da aplicación, durante o vindeiro exercicio 2022, da Ordenanza Fiscal reguladora da taxa por expedición de documentos administrativos

O Pleno da Corporación con data de 12 de abril de 2021, acordou a aprobación provisional da suspensión da aplicación, durante o vindeiro exercicio 2022, da Ordenanza Fiscal reguladora da taxa por expedición de documentos administrativos. O que se somete a información pública polo prazo de 30 días hábiles para a presentación de eventuais reclamacións e suxerencias. Negreira, 04 de xuño de 2021 Manuel Ángel Leis Míguez Alcalde – Presidente
10/06/2021 | Administración LocalMunicipal
Fene
Secretaría
Convocatoria e bases para o proceso selectivo de contratación laboral temporal, mediante o sistema de concurso libre, dun/dunha axente de igualdade

ANUNCIO Por Resolución da Alcaldía do 08.06.2021 aprobouse a convocatoria e bases para o proceso selectivo de contratación laboral temporal, mediante o sistema de concurso libre, dun/dunha axente de igualdade e para a creación dunha lista de aspirantes a axente de igualdade. As bases da convocatoria poden consultarse en https://fene.gal/portal-cidadan/index/gl.Asinado dixitalmente polo alcalde, Juventino José Trigo Rey, en Fene a 6 de xuño de 2021.
10/06/2021 | Administración LocalMunicipal
Ribeira
Padróns e listas cobratorias do prezo público pola prestación de servizos e realización de actividades da Oficina Municipal de Deportes, e da taxa polo uso de instalacións deportivas municipais, do mes de xuño de 2021

Por Decreto de Alcaldía, de data de hoxe aprobáronse as liquidacións correspondentes a: Padróns e listas cobratorias do prezo público pola prestación de servizos e realización de actividades da Oficina Municipal de Deportes, e da taxa polo uso de instalacións deportivas municipais, do mes de xuño de 2021. Conforme ó disposto no artigo 102.3 da Lei 58/2003, de 17 de decembro, Xeral Tributaria, aplicable á facenda das entidades locais en aplicación do disposto no artigo 12 do Real Decreto Lexislativo 2/2004, de 5 de marzo, polo que se aprobou o Texto refundido da Lei reguladora de Facendas Locais, quedan expostos ó público durante o prazo de 15 días para o seu exame e reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 Xeral Tributaria. Contra as débedas consignadas nos padróns contributivos e notificadas colectivamente mediante o presente anuncio, os interesados poderán interpor os seguintes recursos: – Reposición, perante a Alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. – Contencioso-Administrativo, perante o Xulgado do Contencioso-Administrativo de Santiago de Compostela, no prazo de dous meses se a resolución do recurso de reposición é expresa, e no prazo de 6 meses dende a súa interposición, se non o fose. – Calquera outro recurso que as persoas interesadas consideren axeitado ó seu dereito. En cumprimento do disposto no artigo 24 do Regulamento Xeral de Recadación, exponse o público o seguinte anuncio de cobranza: Prazo de ingreso: o período voluntario de cobranza dos tributos indicados, será do día 7 de xuño de 2021 ao 16 de agosto de 2021, ámbolos dous inclusive. Lugar de ingreso e modalidade de cobro: mediante domiciliación bancaria, de acordo co previsto nas respectivas Ordenanzas Fiscais. Os recibos serán cargados dentro dos cinco primeiros días do período voluntario de cobranza. O vencemento do prazo en período voluntario sen ter sido satisfeita a débeda determinará o comezo do procedemento de constrinximento, co devengo do recargo e demais conceptos esixibles tal e como se fixa nos artigos 26, 28 e 161 da Lei 58/2003 Xeral Tributaria. Ribeira, a 4 de Xuño do 2021 O Alcalde, Manuel Ruiz Rivas
30/06/2021 | Administración LocalMunicipal
Rianxo
Secretaría
Aprobación inicial do crédito extraordinario 1/2021

EDICTO Aprobación inicial do crédito extraordinario 1/2021 O Pleno municipal do Concello de Rianxo, na sesión ordinaria do 24/06/2021, acordou aprobar inicialmente o expediente de crédito extraordinario 1/2021. Obrigas pendentes de aplicación orzamentaria no exercicio anterior (413) e subvención directa a favor da Asociación Rianxeira de Empresarios. En cumprimento dos artigos 177.2 e 169 do Real Decreto Lexislativo 2/2004, do 5 de marzo, polo que se aproba o texto refundido da Lei reguladora das facendas locais, exponse ao público na Secretaría do concello, polo prazo de 15 días hábiles, que comezará a contar desde o día seguinte ao da inserción deste edito no BOP, a fin de que durante o mesmo poidan formularse as reclamacións que se consideren pertinentes. Rianxo, 25 de xuño de 2021. O alcalde Adolfo Muíños Sánchez
30/06/2021 | Administración LocalMunicipal
Sada
Servizos Económicos
Aprobación inicial da modificación de créditos número 19/2021

O Pleno do Concello de Sada, en sesión celebrada o día 24 de xuño de 2021, acordou aprobar inicialmente a modificación orzamentaria número 19/2021, correspondente ao expediente de crédito extraordinario 02/2021. En cumprimento do disposto nos artigos 169.1 e 177.2 do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais (TRLRFL), exponse ao público o citado expediente no departamento de servizos económicos polo prazo de quince días hábiles, a contar dende o día seguinte ao da publicación do presente anuncio no Boletín Oficial da Provincia, co fin de que durante o dito prazo os interesados poidan examinalo e presentar as reclamacións ante o Pleno que estimen oportunas nos termos establecidos no artigo 170 do mencionado TRLRFL. Se transcorrido o dito prazo non se formulasen reclamacións o expediente considerarase aprobado definitivamente sen necesidade de adoptar un novo acordo; en caso contrario o Pleno disporá dun prazo dun mes para resolvelas. Sada, a 25 de xuño de 2021. O Alcalde Oscar Benito Fernández Portela
30/06/2021 | Administración LocalMunicipal
Trazo
Convocatoria selección personal laboral temporal para reforzo dos Servicios Sociais (Administrativo)

Expediente nº 2021/E001/000005 Comunícase que por medio do Acordo da Xunta de Goberno Local do 23/04/2021 aprobáronse as bases polas que se rexerá o proceso de selección para a contratación dun administrativo en réxime de persoal laboral temporal. As bases da convocatoria pódense consultar na páxina web municipal: https://www.concellodetrazo.esO prazo de presentación de solicitudes será de sete días naturais desde o seguinte ó da publicación deste anuncio de convocatoria no Boletín Oficial da Provincia. Trazo, a mércores 23 de xuño de 2021. A Alcaldesa Asinado: Josefina Suárez López
30/06/2021 | Administración LocalMunicipal
Noia
Administración Financeira. Intervención
Aprobación inicial crédito extraordinario 3/2021

Aprobado inicialmente polo Pleno da Corporación, en sesión ordinaria celebrada o 24 de xuño de 2021, o expediente número 2978/2021, de crédito extraordinario núm.3/2021, financiado con remanente de tesourería para gastos xerais, por importe de 155.570,83 euros, en cumprimento do disposto nos artigos 169.1 do Texto refundido da lei reguladora das facendas locais e do artigo 20.1 do Real decreto 500/1990, de 20 de abril, aos que se remiten respectivamente os artigos 177.2 daquel e 38.2 deste, expónse ao público na Intervención municipal o expediente de referencia, polo prazo de quince días hábiles, que comezarán a contarse desde o seguinte ao da publicación deste anuncio no Boletín Oficial da Provincia da Coruña, co fin de que durante este, poidan formularse ante o Pleno da Corporación as reclamacións que se estimen oportunas. Se finalizado o prazo de exposición ao público non se presentasen reclamacións, considerarase aprobado definitivamente ao abeiro do establecido no artigo 169.1 TRLRFL. Noia,25 xuño de 2021. O alcalde, José Santiago Freire Abeijón
30/06/2021 | Administración LocalMunicipal
Sada
Servizos Económicos
Establecemento do prezo público polas actividades para a promoción da saúde “aventura e supervivencia”

A Xunta de Goberno Local deste Concello, en sesión celebrada o día 17 de xullo de 2021, adoptou entre outros o seguinte acordo: “Primeiro.- O establecemento do prezo público polas actividades para a promoción da saúde “aventura e supervivencia” coas seguintes contías  Prezo público por participante par a actividade de 16 horas / 3 días: 50 €  Prezo público por participante par a actividade de 32 horas / 2 días: 65 € Segundo.- As persoas interesadas deberán inscribirse solicitando praza e unha vez que a teñan adxudicada, facer o ingreso do pago da cota no xeito indicado no impreso de inscrición. Terceiro.- Este prezo público comezará a esixirse dende o día seguinte ao da publicación do presente acordo no taboleiro de edictos do Concello e no Boletín Oficial da Provincia. Sada, 18 de xuño de 2021 O alcalde Oscar Benito Portela Fernández
30/06/2021 | Administración LocalMunicipal
Ordes
Aprobación definitiva de expediente de expropiación forzosa

ANUNCIO Por acordo da Xunta de Goberno Local, de data 31 de marzo de 2021, declarouse a necesidade de ocupación dos bens e dereitos a expropiar para a execución das obras incluídas no proxecto “SENDA PEONIL DE RÚA A VILARIÑO (BUSCÁS) E OUTROS”, aprobando con carácter definitivo a relación concreta e individualizada dos bens e dereitos afectados, así como a relación de propietarios, seguíndose o procedemento de expropiación individual. Ordes, 25 de xuño de 2021. A alcaldesa en funcións (Decreto delegación competencias n.º 568/2021, de data 23/06/2021) Mariano Jorge Anca Maria Mironescu Solla
30/06/2021 | Administración LocalMunicipal
Ordes
Información pública aprobación orzamento municipal exercicio 2021

O Pleno Corporativo en sesión ordinaria, celebrada o día 24 de xuño de 2021, aprobou inicialmente o Orzamento Xeral do Concello para o ano 2021, así como o cadro de persoal para o dito exercicio. De conformidade co establecido nas artigos 112.3 da Lei 7/1985, de 2 de abril, e 169.1 do Real Decreto Lexislativo 2/2004, do 5 de marzo, o citado expediente exponse ao público na Secretaría municipal polo prazo de quince días hábiles, a contar dende o seguinte ao de inserción do presente anuncio no Boletín Oficial de Provincia, con fin de que os interesados poida realizar as reclamacións que estime oportunas. O orzamento e a documentación anexa consideraranse definitivamente aprobados se durante o citado prazo non se tiveran presentado reclamacións. En caso contrario, o Pleno disporá dun prazo dun mes para resolvelas. Ordes, 25 de xuño de 2021 A Alcaldesa en funcións (Decreto delegación competencias nº 568/2021, de data 23/06/2021) Maria Jesusa El Baghati Deliz
30/06/2021 | Administración LocalMunicipal
Noia
Administración Financeira. Intervención
Aprobación inicial crédito extraordinario 1/2021

Aprobado inicialmente polo Pleno da Corporación, en sesión ordinaria celebrada o 24 de xuño de 2021, o expediente número 2976/2021, de crédito extraordinario núm.1/2021, financiado con remanente de tesourería para gastos xerais, por importe de 378.500,00 euros, en cumprimento do disposto nos artigos 169.1 do Texto refundido da lei reguladora das facendas locais e do artigo 20.1 do Real decreto 500/1990, de 20 de abril, aos que se remiten respectivamente os artigos 177.2 daquel e 38.2 deste, expónse ao público na Intervención municipal o expediente de referencia, polo prazo de quince días hábiles, que comezarán a contarse desde o seguinte ao da publicación deste anuncio no Boletín Oficial da Provincia da Coruña, co fin de que durante este, poidan formularse ante o Pleno da Corporación as reclamacións que se estimen oportunas. Se finalizado o prazo de exposición ao público non se presentasen reclamacións, considerarase aprobado definitivamente ao abeiro do establecido no artigo 169.1 TRLRFL. Noia,25 de xuño de 2021. O alcalde, José Santiago Freire Abeijón